
 30.3.2017
 BG
 Официален вестник на Европейския съюз
 L 85/59
 РЕШЕНИЕ НА СЪВМЕСТНИЯ КОМИТЕТ НА ЕИП
 No 232/2015
 от 25 септември 2015 година
 за изменение на приложение XXI (Статистика) към Споразумението за ЕИП [2017/539]
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
 като има предвид, че:
 (1)
 Регламент (ЕС) 2015/245 на Комисията от 16 февруари 2015 г. за прилагане на Регламент (ЕО) No 1177/2003 на Европейския парламент и на Съвета относно статистическите данни на Общността за доходите и условията на живот (ЕU-SILC) по отношение на списъка за 2016 г. на целевите второстепенни променливи относно достъпа до услуги (1) следва да бъде включен в Споразумението за ЕИП.
 (2)
 Поради това приложение XXI към Споразумението за ЕИП следва да бъде съответно изменено,
 ПРИЕ НАСТОЯЩОТО РЕШЕНИЕ:
 Член 1
 След точка 18иг (Регламент (ЕС) No 112/2013 на Комисията) от приложение XXI към Споразумението за ЕИП се вмъква следната точка:
 „18ид.
 32015 R 0245: Регламент (ЕС) 2015/245 на Комисията от 16 февруари 2015 г. за прилагане на Регламент (ЕО) No 1177/2003 на Европейския парламент и на Съвета относно статистическите данни на Общността за доходите и условията на живот (ЕU-SILC) по отношение на списъка за 2016 г. на целевите второстепенни променливи относно достъпа до услуги (ОВ L 41, 17.2.2015 г., стр. 11).“
 Член 2
 Текстовете на Регламент (ЕС) 2015/245 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
 Член 3
 Настоящото решение влиза в сила на 26 септември 2015 г., при условие че са внесени всички нотификации, предвидени в член 103, параграф 1 от Споразумението за ЕИП (*1).
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 25 септември 2015 година.
 За Съвместния комитет на ЕИП
 Председател
 Ingrid SCHULERUD
 (1) ОВ L 41, 17.2.2015 г., стр. 11.
 (*1) Без отбелязани конституционни изисквания.
 